`

................................. (އިދާރާ)

....................... ދިވެހިރާއްޖެ

**ޖަދުވަލު 6**

**ދިވެހި ސިވިލް ސަރވިސް ގެ ދާއިމީ މުވައްޒަފުންގެ ވަޒީފާގެ އެއްބަސްވުން**

**ތައާރަފް:**

1. މިއީ ދިވެހި ސިވިލް ސަރވިސްގައި ވަޒީފާ އަދާކުރާ މުވައްޒަފު ޙުރުމަތްތެރިކޮށްހިތަންޖެހޭ ކަންތައްތަކާއި މުވައްޒަފަށް ލިބިގެންވާ ޙައްޤުތަކާއި ޒިންމާތައް ބަޔާންކޮށްފައިވާ، ވަޒީފާ ލިބޭމީހާ (މި އެއްބަސްވުމުގައި، މީގެފަހުން، ވަޒީފާ ލިބޭ މީހާ، މުވައްޒަފު ކަމަށް ބުނާ) ................... (މި އެއްބަސްވުމުގައި، މީގެފަހުން، ވަޒީފާދޭ ފަރާތް ނުވަތަ ވަޒީފާދިން ފަރާތް ނުވަތަ އޮފީސް ކަމަށް ބުނާ) އާ ދެމެދު ވެފައިވާ ވަޒީފާގެ އެއްބަސްވުމެވެ. މި އެއްބަސްވުމުގެ އިތުރުން، އެމީހެއް ހަވާލުވާ ވަޒީފާއެއްގެ ގޮތުން، ޚާއްޞަ ކަންތައްތަކެއް އެކުލެވޭ މި ނޫން އެއްބަސްވުމެއް ވުމަކަށް މި އެއްބަސްވުމެއް ހުރަހެއް ނާޅައެވެ. އަދި މި އެއްބަސްވުމުގެ ބޭނުމަށް ސިވިލް ސަރވިސް ކޮމިޝަނުން ކަނޑައަޅައިފި ކޮންމެ ފަރާތަކީ އެ ކޮމިޝަން ގެ ޕްރޮކްސީ ކަމުގައި މި އެއްބަސްވުން ޤަބޫލުކުރާނެއެވެ.

**އެއްބަސްވުމުގެ ބައިވެރިން:**

1. ވަޒީފާދޭފަރާތް:.........................................................................................
2. ވަޒީފާ އަދާކުރާ މީހާގެ ފުރިހަމަ ނަން، ޢާއްމުކޮށް ކިޔާ ނަމާއެކު: ...............................................
3. ދިވެހި ރައްޔިތެއްކަން އަންގައިދޭ ކާޑު ނަންބަރު ނުވަތަ ޕާސްޕޯޓް ނަންބަރު:......................................
4. އުފަންތާރީޚު:..........................................................................................
5. ޤައުމީ ނިސްބަތް: .....................................................................................
6. ދާއިމީ ފުރިހަމަ އެޑްރެސް:....................... މިހާރު އުޅޭ އެޑްރެސް: ...-............................
7. ފޯނު ނަންބަރު (ގޭގައި ފޯނު ހުރިނަމަ):............މޮބައިލް ނަންބަރު (މޮބައިލް ފޯނު ގެންގުޅޭ ނަމަ):..............
8. އިމަރޖެންސީއެއްގައި ގުޅޭނެ ފަރާތުގެ ނަމާ އެޑްރެސް، ފޯނު / މޮބައިލް ނަންބަރު: ..............................،

..............................................، ..............................، .......................

1. އީމެއިލް އެޑްރެސް (އީމެއިލް ގެންގުޅޭ ނަމަ):...............................................................
2. ފޭސްބުކް އެކައުންޓް:........................................ / ޓްވިޓާ އެކައުންޓް: ....................................

**ވަޒީފާގެ އެއްބަސްވުމުގެ ބާވަތާއި ފެށޭ ތާރީޚާއި މުއްދަތު:**

1. މި ވަޒީފާ ގެ އެއްބަސްވުމަކީ ވަޒީފާ ދޭފަރާތާއި ވަޒީފާ އަދާކުރާ މީހާއާ ދެފަރާތުން އިއްތިފާޤުވާ އެއްބަސްވުމެކެވެ.
2. މި އެއްބަސްވުމަކީ މުއްދަތު ކަނޑައެޅިގެން ވާ / މުއްދަތު ކަނޑައެޅިގެން ނުވާ އެއްބަސްވުމެކެވެ.
3. މުއްދަތު ކަނޑައެޅިގެންވާ އެއްބަސްވުމެއް ނަމަ، 2 އަހަރު ދުވަހަށްވުރެ އިތުރު ނުވާގޮތަށް އެއްބަސްވުން ފެށޭތާރީޚަކީ .... .... .... (.............. މ) އެވެ. އެއްބަސްވުން ނިމޭތާރީޚަކީ .... .... .... (.............. މ) އެވެ.
4. މުއްދަތު ކަނޑައެޅިފައި ނުވާ އެއްބަސްވުމެއް ނަމަ، އެއްބަސްވުން ފެށޭ ތާރީޚަކީ .. ...... .... (.. ....... ....މ) އެވެ. މި ތާރީޚުން ފެށިގެން، މި އެއްބަސްވުމުގައިވާ ހަމަތަކުގެ މަތީން މި އެއްބަސްވުން އުވާލުމަށް ދާންދެން މި އެއްބަސްވުމުގައިވާ ކަންތައްތަކަށް ދެ ފަރާތުން ވެސް އިޙްތިރާމް ކުރަންވާނެއެވެ.
5. މި އެއްބަސްވުމުގައި ސޮއި ކުރުމުގެ ކުރިން އެއްވެސް މާއްދާއަކާ މެދު ވަޒީފާ އަދާކުރާ މީހާގެ އެއްވެސް އިޢުތިރާޒެއް އޮވެއްޖެނަމަ، އެކަމެއް ދެފަރާތް އެއްބަސްވާ އަދި ދިވެހި ސިވިލް ސަރވިސް ގެ ގަވާއިދު ހުއްދަކުރާ ގޮތެއްގެމަތީން ހައްލު ކުރެވިދާނެއެވެ.
6. މި ވަޒީފާ ގެ އެއްބަސްވުން ވަޒީފާ ދޭފަރާތަށް އަދި ވަޒީފާ އަދާކުރާ މީހާއަށް އުވާލެވޭނީ މި އެއްބަސްވުމުގެ މާއްދާތަކާ ޚިލާފުނުވާ ގޮތުގެ މަތިންނެވެ.
7. މި އެއްބަސްވުމުގައި ބަޔާންކޮށްފައިވާ އެންމެހައި ކަންކަމުގައި މުއްދަތު ގުނާނީ ނުވަތަ ބަލާނީ މީލާދީ ކަލަންޑަރުންނެވެ.

**އެއްބަސްވުން:**

1. ވަޒީފާގެ ނަން ގްރޭޑާއި ރޭންކާއެކު:................................. .......................... ..........
2. މި އެއްބަސްވުމަށާއި ސިވިލް ސަރވިސްގެ ގަވާއިދާއި ކޯޑް އޮފް ކޮންޑަކްޓަށް ހުރުމަތްތެރިކޮށް ހިތާޙާލު، ވަޒީފާ އަދާކުރާ މީހާގެ ލަޔާޤަތާ ޤާބިލިއްޔަތު ތަންދިން އެންމެ މަތީ ދަރަޖައަކަށް މަތީގައިވާ ވަޒީފާގެ މަސްއޫލިއްޔަތުތަކާއި ވާޖިބުތައް ފުރިހަމައަށް އަދާކުރުމުގައި ދެމި ހުރުމަށް ވަޒީފާ ހަވާލުވާ މީހާ އެއްބަސްވެއެވެ.

**އެއްބަސްވުމަށް ޢަމަލުކުރަން ފެށުން:**

1. މި އެއްބަސްވުމަށް ޢަމަލުކުރަން ފަށާނީ، ވަޒީފާ އަދާކުރާ މީހާއާއި ވަޒީފާ ދޭފަރާތުން މިއެއްބަސްވުމުގައި ސޮއިކުރާ ތާރީޚުން ފެށިގެންނެވެ. މި އެއްބަސްވުމުގައި ސޮއިކުރާނީ ވަޒީފާ އަދާކުރާ މީހާއަށް އޭނާގެ ވަޒީފާ ބަޔާން، ވަޒީފާ ދޭފަރާތުން ލިޔުމުން ލިބި، އެ ވަޒީފާ ބަޔާނުގައި ވާ މަޞްއޫލިއްޔަތުތަކާއި ވާޖިބުތައް ފުރިހަމައަށް އަދާކުރުމަށް އެއްބަސްވުމަށްފަހުއެވެ. (އެ ވަޒީފާ ބަޔާން ގެ ކޮޕީއެއް މި އެއްބަސްވުމާއެކުގައި ވާނެއެވެ.)

**ޕްރޮބޭޝަން (ވަގުތީ މުއްދަތު):**

1. ދިވެހި ސިވިލް ސަރވިސްގެ ގަވާއިދު 2014 ގެ 100 ވަނަ މާއްދާގައިވާ ގޮތުގެމަތިން މުވައްޒަފުގެ ޕްރޮބޭޝަން (ވަގުތީ މުއްދަތު) މުއްދަތަކީ ވަޒީފާ ދޭ ތާރީޚުން ފެށިގެން 3 މަސް ދުވަހެވެ.

**އިންޑަކްޝަން:**

1. ޕްރޮބޭޝަންގެ މުއްދަތު ތެރޭގައި ދިވެހި ސިވިލް ސަރވިސްގެ ގަވާއިދު 2014 ގެ 12 ވަނަ ޗެޕްޓަރުގައިވާ ގޮތުމަތިން ވަޒީފާއަށް އަހުލުވެރި ކުރުމުގެ ޕްރޮގްރާމް ފުރިހަމަ ކުރަންވާނެއެވެ.

**ވަޒީފާ އަދާކުރާ ތަން:**

1. މި އެއްބަސްވުމުގެ ދަށުން ވަޒީފާއަދާކުރާ މީހާ ވަޒީފާއަދާކުރާނީ ........................... .......................... ...................... ގައެވެ.

**ވަޒީފާ އަދާކުރާ ގަޑި:**

1. މުވައްޒަފު ވަޒީފާ އަދާކުރަން ކަނޑައަޅާފައިވާ ވަގުތަކީ ދިވެހި ސިވިލް ސަރވިސްގެ ގަވާއިދު 2014 ގެ 17 ވަނަ ޗެޕްޓަރުގައި ބަޔާންކޮށްފައިވާ ވަގުތުތަކެވެ. ނުވަތަ އެ މުވައްޒަފެއްގެ ވަޒީފާގެ އޮނިގަނޑުގައި ކަނޑައަޅާފައިވާ ވަގުތެވެ.

**އުޖޫރަ:**

1. ވަޒީފާގެ އަސާސީ މުސާރައަކީ ....................................................... އެވެ.
2. ސަރވިސް އެލަވަންސްއަކީ........................................................ އެވެ.
3. އިތުރުގަޑީގައި މަސައްކަތް ކުރުވައިފި ނަމަ ދިވެހި ސިވިލް ސަރވިސްގެ ގަވާއިދު 2014 ގެ 163 ވަނަ މާއްދާގައިވާ ގޮތުގެމަތިން އިތުރުގަޑީގެ ފައިސާ ދެވޭނެއެވެ.
4. މުވައްޒަފަށް މުސާރަ ދޭއިރު، މުވައްޒަފު ކުރިން އެއްބަސްވެފައިވާ އެއްބަސްވުމެއްގެ މައްޗަށް، ތިރީގައި ބަޔާންކުރާ ކަންކަމަށް، އެ އެއްބަސްވެފައިވާ ގޮތެއްގެ މައްޗަށް، މުސާރައިން ކެނޑޭނެއެވެ.

(ހ) ޕެންޝަން ފަންޑަށް.

(ށ) ކްރެޑިޓް ސްކީމް ގައި ބައިވެރިވެފައިވާ މުވައްޒަފުން އެ ސްކީމުން ނަގާފައިވާ ދަރަނި އަދާކުރުމަށް.

(ނ) އެއްވެސް، ޤާނޫނެއް ނުވަތަ ގަވާއިދެއްގެ ދަށުން އޮފީހަށް ދައްކަންޖެހޭ ފައިސާއެއް ވާނަމަ އެފައިސާ.

1. މުވައްޒަފުގެ އަމަލާއި އަޚްލާޤަށް ބަލައި، ޤަނޫނާއި ގަވާއިދާ އެއްގޮތަށް، މުވައްޒަފުގެ މައްޗަށް އަޅާ ފިޔަވަޅެއްގެ ގޮތުގައި، މުވައްޒަފުގެ މަޤާމު ދަށްކުރުމުގެ އިޚްތިޔާރާއި، އެ ދަށްކުރާ ކުރުމުގައި އެ މީހާގެ މުސާރައާއި އެހެނިހެން އިނާޔަތްތައް ކުޑަކުރުމުގެ އިޚްތިޔާރު ވަޒީފާ ދޭ ފަރާތަށް ލިބިގެންވެއެވެ.

**ޢިނާޔަތްތައް:**

1. ދިވެހި ސިވިލް ސަރވިސްގެ ގަވާއިދު 2014 ގައިވާ ގޮތުގެމަތިން މުވައްޒަފަށް ހައްޤުވާ އިނާޔަތްތައް ދެވޭނެއެވެ.

**އެހެނިހެން ޢިނާޔަތްތައް:**

1. ވަޒީފާ އަދާކުރާ މީހާގެ މަސައްކަތާއި މަޤާމުގެ ދަރަޖައާއި ޒިންމާތަކާ މަސްއޫލިއްޔަތުތަކާއި ގުޅިގެން، ސިވލް ސަރވިސްގެ ގަވާއިދުގައިވާ ގޮތުގެ މަތީން، މި އެއްބަސްވުމުގެ ދަށުން އަދާކުރާ ވަޒީފާއަށް ދިނުމަށް ހަމަޖެހިފައިވާ އެހެނިހެން ޢިނާޔަތްތައް ދެވޭނެއެވެ.

**މުސާރައާ ޢިނާޔަތަށް ބަދަލު ގެނައުން:**

1. ދިވެހި ސިވިލް ސަރވިސް ގެ ޤާނޫނުގައިވާ ގޮތުގެމަތީން މުވައްޒަފުގެ މުސާރައާއި ޢިނާޔަތްތަކަށް ބަދަލު ގެނައުމަށް ކޮމިޝަނުން ނިންމަވައިފި ހިނދެއްގައި އެގޮތުގެމަތީން އެބަދަލު ގެނެވޭނެއެވެ.

**ޗުއްޓީ ލިބޭ ގޮތް:**

1. ދިވެހި ސިވިލް ސަރވިސްގެ ގަވާއިދު 2014 ގެ 18 ވަނަ ޗެޕްޓަރުގައިވާ ގޮތުގެމަތިން ޗުއްޓީ ދެވޭނެއެވެ.

**ޤާނޫނާއި ގަވާއިދުގެ ދަށުން ޒިންމާވުން:**

1. ވަޒީފާއާ ބެހޭ ޤާނޫނާއި، ސިވިލް ސަރވިސް ގެ ޤާނޫނާއި، ސިވިލް ސަރވިސް ގެ ގަވާއިދާއި އަދި އެމީހަކު ވަޒީފާއަދާކުރާ ތަނުގެ ގަވާއިދުތަކާއި، އެ މީހަކު ވަޒީފާގައި ކުރާ މަސައްކަތާ ބެހޭ ޤާނޫނުތަކާއި ގަވާއިދު ތަކަށް ފުރިހަމައަށް މުވައްޒަފު ތަބާވެ އެ ކަންކަމުގައި މުވައްޒަފު ފުރިހަމައަށް ޒިންމާ އުފުލަން ވާނެއެވެ. އެ ޤާނޫނުތަކާއި ގަވާއިދުތައް އޮޅުން ފިލުވުމަކީ މުވައްޒަފުގެ ޒިންމާގައި ވާ ކަމެކެވެ.

**އިސްލާޙީ ފިޔަވަޅު އެޅުން:**

1. ވަޒީފާ އަދާކުރާ މީހާ ޤާނޫނާއި ގަވާއިދާ ޚިލާފުވެއްޖެ ނަމަ ނުވަތަ މަސައްކަތުގެ އަޚްލާޤު ނުހިފަހައްޓައިފި ނަމަ، ދިވެހި ސިވިލް ސަރވިސް ގެ ޤާނޫނާއި ދިވެހި ސިވިލް ސަރވިސް ގެ ގަވާއިދާ އެއްގޮތަށް އެމީހެއްގެ މައްޗަށް ފިޔަވަޅު އެޅޭނެއެވެ.

**ޚިދުމަތުގެ ފެންވަރު ބެލުން (ސްޓާފް އެޕްރައިޒަލް):**

1. ވަޒީފާ އަދާކުރާ މީހާގެ އޮފީހަށް ބޭނުންވެއްޖެ ކޮންމެ ހިނދެއްގައި، އަދި އޮފީހުން ކަނޑައަޅާ މުއްދަތު ގައި މުވައްޒަފު ގެ މަސައްކަތުގެ ފެންވަރު ބެލުމުގެ އިޚްތިޔާރު ވަޒީފާދޭ ފަރާތަށް އަދި އެ އޮފީހަކަށް ލިބިގެން ވެއެވެ.

**އެއްބަސްވުން ބާޠިލު ކުރުމާއި ވަޒީފާއިން ވަކިކުރުން:**

1. މި އެއްބަސްވުމުގެ މުއްދަތުގައި ސިވިލް ސަރވިސް ގެ ޤާނޫނާއި ގަވާއިދާ އެއްގޮތަށް މުވައްޒަފު ވަޒީފާއިން ވަކި ކުރުމުގެ އިޚްތިޔާރު ވަޒީފާ ދޭ ފަރާތަށް ލިބިގެން ވެއެވެ. އަދި މި އެއްބަސްވުމުގެ މުއްދަތުގައި، މި އެއްބަސްވުމާ ޚިލާފު ނުވެ ވަޒީފާ ދޫކޮށްލުމުގެ އިޚްތިޔާރު މުވައްޒަފަށް ލިބިގެން ވެއެވެ.
2. މި އެއްބަސްވުމުގައިވާ ކަންތައްތަކާ ނުވަތަ ދިވެހި ސިވިލް ސަރވިސްގެ ކޯޑް އޮފް ކޮންޑަކްޓާ ނުވަތަ ސިވިލް ސަރވިސްގެ ގަވާއިދާއި ޚިލާފު ވެގެން ވަޒީފާއިން ވަކިކުރުން ނޫން ގޮތަކަށް މުވައްޒަފަކު ވަޒީފާއިން ވަކި ކުރާ ނަމަ ދިވެހި ސިވިލް ސަރވިސްގެ ގަވާއިދު 2014 ގެ 104 ވަނަ މާއްދާ ނުވަތަ 105 ވަނަ މާއްދާގައިވާ ގޮތުގެމަތިން ޢަމަލު ކުރެވޭނެއެވެ.
3. މުވައްޒަފު އެދިގެން ވަޒީފާއިން ވަކިވާން ބޭނުން ނަމަ، މުވައްޒަފު ވަޒީފާދިން ފަރާތަށް 1 މަސްދުވަހު ގެ ނޯޓިހެއް ދޭންވާނެއެވެ. މުވައްޒަފު ވަޒީފާއިން ވަކިކުރިކަން އަންގަންދެން މި އެއްބަސްވުމުގައިވާ ގޮތުގެމަތީން ވަޒީފާއަށް ޙާޟިރުވާންވާނެއެވެ.

**ރިޑަންޑެންޓް ކުރުން**

1. ދިވެހި ސިވިލް ސަރވިސްގެ ގަވާއިދު 2014 ގެ 223 ވަނަ މާއްދާގައިވާ ހާލަތްތަކުގައި އެ ގަވާއިދުގެ 23 ވަނަ ޗެޕްޓަރުގައިވާ ގޮތުގެމަތިން މުވައްޒަފު ވަޒީފާއިން ދޫކޮށްލެވޭނެއެވެ.

**ވަޒީފާއިން މުސްކުޅި ކުރުން (ރިޓަޔަރކުރުން):**

1. ދިވެހި ސިވިލް ސަރވިސްގެ ޤާނޫނާއި ދިވެހި ސިވިލް ސަރވިސްގެ ގަވާއިދުގައިވާ ގޮތުގެމަތިން މުވައްޒަފު ވަޒީފާއިން މުސްކުޅިކޮށް ވަކިކުރެވޭނެއެވެ. ވަޒީފާއިން މުސްކުޅިކޮށް ވަކިކުރާއިރު ހަމަޖެހިފައިވާ ގަވާއިދުގައިވާ ގޮތުގެ މަތިން މުސްކުޅި ކުރުމުގެ އިނާޔަތް ލިބިދެވޭނެއެވެ.

**އެއްބަސްވުމުގައި ހިމެނިފައި ނުވާކަމެއް މެދުވެރިވުން:**

1. މި އެއްބަސްވުމުގައި ބަޔާންވެފައި ނުވާކަމެއް މެދުވެރިވެއްޖެ ނަމަ، މުވައްޒަފު އެފަދަ މައްސަލައެއް ޙައްލުކުރާނީ، އެ ދާއިރާއެއްގެ ޕަރމަނަންޓް ސެކްރެޓަރީއަށް ނުވަތަ ޒިންމާދާރު އިސްވެރިޔާއަށް ހުށައަޅައި އެ ފަރާތުގެ ލަފާގެ މަތީންނެވެ. އަދި އެފަރާތަށް މައްސަލަ ހުށައަޅައިގެން އެދެވޭ މުއްދަތެއްގެ ތެރޭގައި ހައްލު ނުވެއްޖެނަމަ އެކަމެއް ކޮމިޝަނަށް ހުށައަޅާނީއެވެ. މިގޮތުން ކޮމިޝަނުން ނިންމާ ނިންމުމަކާ މެދު ވަޒީފާ އަދާކުރާ މީހާ ހިތްހަމަނުޖެހޭ ނަމަ އެކަމެއް ކަމާބެހޭ ޓްރައިބިއުނަލަށް ނުވަތަ ކޯޓަށް ހުށައެޅިދާނެއެވެ.

**ސިއްރު ހިފެހެއްޓުން:**

1. ސަރުކާރުން ސިއްރު ލިޔުމެއްގެ ގޮތުގައި ކަނޑައަޅާފައިވާ ލިޔުންތަކާއި، ސިއްރު ލިޔުމެއްގެ ގޮތުގައި ސަރުކާރަށް ލިބިފައިވާ އެއްވެސް ލިޔުމެއް ހާމަކޮށްގެން ނުވާނެއެވެ. ސަރުކާރުގެ އިދާރާތަކުގެ މެދުގައި މުޢާމަލާތު ކުރެވޭ "ސިއްރު" ގެ ގޮތުގައި ކަނޑައަޅާފައިވާ ކަންތައްތަކާއި، ސަރުކާރުގެ އިދާރާތަކަށް ލިބޭ "ސިއްރު" ގެ ގޮތުގައި ކަނޑައަޅާފައިވާ ކަންތައްތައް ހާމަކޮށްގެން ނުވާނެއެވެ. ވަޒީފާ އަދާކުރާ މީހާގެ މަޤާމުގެ ގޮތުން ހަވާލުކުރެވިފައިވާ ސިއްރުތަކާއި މަސައްކަތާ ގުޅޭ ޢާންމުންނަށާއި އެހެން މުވައްޒަފުންނަށް އެގެން ނުޖެހޭ މަޢުލޫމާތު ނުވަތަ ސިއްރެއް ޤާނޫނީ ގޮތުން ހާމަކުރަން ޖެހިއްޖެ ޙާލަތެއްގައި މެނުވީ، ހާމަކޮށްގެން ނުވާނެއެވެ. އަދި އެފަދަ މައުލޫމާތެއް ނުވަތަ ސިއްރެއް ރައްކާތެރިކަމާ އަމާނާތްތެރިކަމާއެކު ހިފަހައްޓަންވާނެއެވެ.
2. ވަޒީފާ ދޭފަރާތާއި ވަޒީފާއަދާކުރާ މީހާ ދިވެހިރާއްޖޭގެ ޤާނޫނު އަސާސީންނާއި ދިވެހި ސިވިލް ސަރވިސްގެ ޤާނޫނު (ޤާނޫނު ނަންބަރު 2007/5) އާއި ދިވެހި ސިވިލް ސަރވިސްގެ ގަވާއިދާއި ދިވެހިރާއްޖޭގެ ވަޒީފާއާބެހޭ ޤާނޫނު (ޤާނޫނު ނަންބަރު 2008/2) ން އެ ދެ ފަރާތަށް ލިބިދޭ ޙައްޤުތައް ދެ ފަރާތުން ވެސް ފުރިހަމައަށް ހިމާޔަތްކޮށް ރައްކާތެރި ކޮށްދޭންވާނެވެ.

**އިޤުރާރު:-**

1. މި އެއްބަސްވުމުގައިވާ ކަންކަމަށް ވަޒީފާ ދޭ ފަރާތުންނާއި ވަޒީފާ އަދާކުރާ މީހާ އެއްބަސްވާ ހިނދު، މަތީގައި ބަޔާންކޮށްފައިވާ ހުރިހާ ކަމަކަށް އިޙްތިރާމްކޮށް، މި އެއްބަސްވުމާއި ޚިލާފުވެއްޖެނަމަ އެކަމުގެ ސަބަބުން ޤާނޫނީ ގޮތުން ފިޔަވަޅު އެޅޭނެ ކަން ދެފަރާތަށް ވެސް އެނގޭ ޙާލު އެއްބަސްވަމެވެ.

**(ހ) ވަޒީފާ ދޭ ފަރާތުން:-**

.................................(މިނިސްޓްރީ ގެ / އޮފީހުގެ ނަން) އިން މި އެއްބަސްވުން ...... ...... ........ ........................... ... (ވަޒީފާ އަދާކުރަން ހަމަޖައްސާ މީހާގެ ނަން) އަށް ހުށަހަޅަމެވެ.

**ސޮއި ކުރާ މީހާގެ ނަން މަޤާމާއެކު:**

**ސޮއި: ތާރީޚު:. އިގިލީގެ ނިޝާން:**

**(ށ) ވަޒީފާ އަދާކުރާ މީހާ:-**

އަހަރެން..........................................(އެމީހެއްގެ ނަމާއި އެޑްރެސް)، މި އެއްބަސްވުމުގައިވާ ކަންތައްތައް ކިޔައި، ފަހުމުވެ، އޭގައިވާ ހުރިހާ މާއްދާ ތަކަށް އެއްވެސް ޝަރުތެއް ނެތި، އުނި އިތުރުކުރުމަކާ ނުލާ .......................... މުވައްޒަފެއްގެ ގޮތުގައި މަސައްކަތް ކުރުމަށް އެއްބަސްވަމެވެ.

**ސޮއި ކުރާ މީހާގެ ނަން:**

**ސޮއި: ތާރީޚު: އިގިލީގެ ނިޝާން:**

ނޯޓް: މި ގަނޑު ފިޔަވައި އެއްބަސްވުމުގެ ކޮންމެ ގަނޑެއްގެ ކަނާތްފަރާތުގެ ތިރީ ކަނުގައި ވަޒީފާއަދާކުރާ މީހާގެ އިނގިލީގެ ނިޝާން އަދި އިނީޝިއަލް ސޮއި ޖައްސަވައި ދެއްވަން ޖެހޭނެއެވެ.